3 ຄົນເສຍຊີວິດ ໃນເຫດ ລະເບີດ ຢູ່ພາກໃຕ້ໄທ
ມີ 3 ຄົນເສຍຊີວິດ ແລະອີກ 50 ຄົນບາດເຈັບ ໃນເຫດລະເບີດຫຼາຍຄັ້ງ ຢູ່ໃນເຂດພາກໃຕ້ ຂອງໄທ
ລະເບີດຫຼາຍໆລູກໄດ້ແຕກຂຶ້ນທີ່ປະເທດໄທໃນມື້ວັນສຸກວານນີ້ ເຮັດໃຫ້ມີຜູ້ເສຍຊີວິດ 3 ຄົນ ແລະໄດ້ຮັບບາດເຈັບຢ່າງນ້ອຍ 50 ຄົນ ຢູ່ໃນເຂດພາກໃຕ້ທີ່ວຸ້ນວາຍຂອງໄທ ເຈົ້າໜ້າທີ່ໄທກ່າວວ່າ ລະເບີດລູກທຳອິດທີ່ຫ້າງໄວ້ໃນລົດຈັກຄັນນຶ່ງ ໄດ້ແຕກຂຶ້ນຢູ່ນອກ ສະມາຄົມຈີນທີ່ເມືອງສຸໄງ່ໂກຫຼົກໃນຈັງຫວັດນະຣາທິວາດ ພວກເຈົ້າໜ້າທີ່ເວົ້າວ່າມີລະ ເບີດຕື່ມອີກ 2 ລູກໄດ້ແຕກຂຶ້ນຕິດຕາມມາຢູ່ໃນຖະໜົນໃກ້ຄຽງສາຍນຶ່ງ ທີ່ມີບາແລະ ໂຮງແຮມຕັ້ງລຽງລາຍກັນຢູ່ນັ້ນ ເຈົ້າໜ້າທີ່ກ່າວວ່າ ເປັນທີ່ປາກົດວ່າລະເບີດທັງສອງລູກດັ່ງກ່າວໄດ້ມີການຫ້າງໄວ້ຢູ່ໃນ ລົດຈັກແລະລົດໃຫຍ່ຄັນນຶ່ງ ຈັງຫວັດນະຣາທິວາດທີ່ຕັ້ງຢູ່ໃນພາກໃຕ້ຂອງໄທ ແມ່ນນຶ່ງໃນ 3 ຈັງຫວັດ ທີ່ມີປະຊາ ຊົນສ່ວນໃຫຍ່ນັບຖືສາສະໜາອິສລາມ ແລະມີຊາຍແດນຕິດກັບມາເລເຊຍ ມີຫຼາຍກວ່າ 4,600 ຄົນແລ້ວໄດ້ເສຍຊີວິດໃນຄວາມຮຸນແຮງຢູ່ໃນ 3 ຈັງຫວັດພາກໃຕ້ ຂອງໄທ ປະກອບດ້ວຍຢະລາ ປັດຕະນີ ແລະນະຣາທິວາດ ນັບແຕ່ໄດ້ມີການກໍ່ກະບົດ ຂອງພວກມຸສລິມ ທີ່ເລີ່ມຂຶ້ນໃນເດືອນມັງກອນປີ 2004 ນັ້ນ